Jelasin soal Heilongjiang  dalam bahasa melayu dong

(; Ejaan peta pos: Heilungkiang) ialah sebuah wilayah Republik Rakyat China yang terletak di bahagian timur laut negara ini. "Heilongjiang" secara harfiahnya bermaksud "sungai naga hitam", iaitu nama bahasa Cina bagi Amur. Singkatan satu aksaranya ialah  (pinyin: Hēi). Nama bahasa Manchu bagi rantau ini ialah Sahaliyan ula ("sungai hitam"), yang turut dijadikan asal-usul nama Pulau Sakhalin di pantai timur Rusia.

Heilongjiang bersempadan dengan Jilin di selatan dan Mongolia Dalam di barat; dan juga negara Rusia di utara.

Sungai Amur menandakan sempadan antara Republik Rakyat China dan Rusia di utara. Heilongjiang turut menempatkan titik paling utara di China (di mukim Mohe sepanjang sungai Amur) dan titik paling timur laut (di persimpangan sungai-sungao Amur dan Ussuri).